       R O M Â N I A

JUDEŢUL HUNEDOARA 

  MUNICIPIUL BRAD

         P R I M A R

   Nr.12/11506/26.01.2022
R E F E R A T   DE   A P R O B A R E
privind aprobarea Programului principalelor manifestări cultural educative, artistice şi sportive pe teme prestabilite, de interes local sau zonal organizate la nivelul Municipiului Brad  în anul 2022
Potrivit prevederilor art. 4  din O.U.G. nr. 118/2006 privind înfiinţarea, organizarea şi desfăşurarea activităţii aşezămintelor culturale, cu modificările şi completările ulterioare,”Aşezămintele culturale, instituţii publice, îşi desfăşoară activitatea, în principal, pe bază de programe şi proiecte elaborate de conducerea acestora, în concordanta cu strategiile culturale şi educativ-formative stabilite de autorităţile sau de instituţiile în subordinea cărora funcţionează” iar potrivit art. 5, din același act normativ ”Aşezămintele culturale funcţionează în subordinea autorităţilor administraţiei publice locale şi sunt finanţate din alocaţii de la bugetul local ”.

Agenda culturală pentru anul 2022 cuprinde manifestări devenite deja tradiţie în Municipiul Brad. Cultura şi tradiţia locului este şi va rămâne unul dintre cele mai accesibile limbaje de comunicare. Redescoperirea şi valorificarea tradiţiilor noastre, conservarea şi promovarea culturii sunt principiile care au stat la baza iniţierii acestui proiect de hotărâre. 
În anul 2022 dorim să desfăşurăm manifestări cultural - artistice şi educative pentru a oferi unui public cât mai larg liberul acces la manifestări culturale de calitate care vor contribui la păstrarea tradiţiilor şi valorilor specifice. Toate aceste activităţi contribuie la gândirea şi completarea procesului de învăţare, la dezvoltarea înclinaţiilor şi aptitudinilor copiilor, a tinerilor, la organizarea raţională şi plăcută a timpului liber. 
Ziua Eroilor şi Ziua Naţională a României, sunt evenimente cu semnificaţii deosebite pentru poporul român. Acestea trebuie  marcate corespunzător şi în municipiul Brad.
 În cadrul acestor evenimente au loc depuneri de coroane de flori la Monumentul Eroilor, momente cultural-artistice organizate de Casa de Cultură Brad şi Biblioteca Municipală „Gheorghe –Pârvu” Brad.
Tradiţiile şi obiceiurile specifice zonei noastre sunt parte din cultura  tradiţională  românească şi, ca atare, organizarea de activităţi cultural - educative, printre care Ziua Internaţională a Copilului și Sărbătorile de iarnă constituie oportunităţi de a promova o imagine a potenţialului cultural local  şi  zonal.

Sărbătoarea anuală ocazionată cu desfăşurarea Zilelor Municipiului Brad este o manifestare culturală complexă, cu participarea ansamblurilor folclorice, a artiştilor români de muzică uşoară şi populară consacraţi. Tot atunci are loc şi ceremonia de înmânare a diplomelor şi a premiilor aprobate de către Consiliul Local al Municipiului Brad pentru elevii cu rezultate şcolare deosebite, etc.

Finanţarea cheltuielilor pentru organizarea şi desfăşurarea manifestărilor cultural - educative, artistice şi sportive se face din bugetul local şi din sume provenite din sponsorizări şi/sau alte venituri. 
Menționez că, aceste activități se vor desfășura avându-se în vedere situația creată de pandemia COVID – 19.  

Având în vedere  prevederile  legale în vigoare potrivit cărora consiliul local asigură cadrul necesar pentru furnizarea serviciilor publice de interes local privind cultura, tineretul şi sportul am inițiat prezentul proiect de hotărâre prin care am propus aprobarea Programului principalelor manifestări cultural - educative, artistice şi sportive pe teme prestabilite, de interes local sau zonal organizate la nivelul Municipiului Brad  în anul 2022 și-l supun spre dezbatere plenului Consiliului Local Brad în forma prezentată.

Invoc în susţinerea propunerii mele prevederile art. 4 din O.U.G. nr. 118/2006 privind înfiinţarea, organizarea şi desfăşurarea activităţii aşezămintelor culturale, cu modificările şi completările ulterioare şi ale art. 3 şi  art. 14 din Legea nr. 273/2006 privind finanţele publice locale, actualizată, cu modificările şi completările ulterioare.

